ചികിത്സക്ക് പോയ രാഷ്ട്രീയക്കാരെ അപമാനിച്ചാല് തിരിച്ചടിക്കുമെന്ന് വി.ഡി. സതീശന് തിരുവനന്തപുരം: മോന്സണ് മാവുങ്കലിന്റെ തട്ടിപ്പിന്റെ പേരില് യുഡിഎഫ് നേതാക്കളെ അപമാനിക്കാനാണ് സിപിഎമ്മിന്റെ ശ്രമമെങ്കില് തിരിച്ചടിക്കുമെന്ന് പ്രതിപക്ഷ നേതാവ് വി.ഡി. സതീശന്. കെപിസിസി അധ്യക്ഷന് കെ. സുധാകരനെ പിന്തുണച്ചാണ് നിയമസഭയില് സതീശന്റെ മറുപടി. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം സുധാകരനെതിരായ പരാതി തട്ടിപ്പാണ്. ചികിത്സക്ക് പോയ രാഷ്ട്രീയക്കാരെ അപമാനിച്ചാല് തിരിച്ചടിക്കും. വ്യാജ ഡോക്ടര് ആണെങ്കില് സിനിമാ താരങ്ങള് ഉള്പ്പെടെ മോന്സന്റെ അടുത്ത് പോകുമായിരുന്നോ. വരുന്നവരുടെ ജാതകം നോക്കിയല്ല ഫോട്ടോ എടുക്കുന്നതെന്നും സതീശന് പറഞ്ഞു. മോന്സനെ ആരൊക്കെ കണ്ടു, ചികിത്സിച്ചു എന്നൊക്കെ അറിയാമെന്നാണ് മുഖ്യമന്ത്രി നേരത്തേ സഭയില് പറഞ്ഞത്. ഇക്കാര്യത്തില് കൂടുതലായി ഒന്നും ഇപ്പോള് പറയാനില്ലെന്നും പോലീസ് അന്വേഷിക്കട്ടെയെന്നും അടിയന്തര പ്രമേയ നോട്ടീസിനുള്ള മറുപടിയായി മുഖ്യമന്ത്രി വ്യക്തമാക്കിയത്.